ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 101/98/COL της 2ας Απριλίου 1998 η οποία απαλλάσσει την Ισλανδία από την υποχρέωση να εφαρμόζει σε ορισμένα είδη τις πράξεις που αναφέρονται στα σημεία 3, 4 και 6 του κεφαλαίου ΙΙΙ του παραρτήματος Ι της συμφωνίας για τον Ευρωπαϊκό Οικονομικό Χώρο, όσον αφορά την εμπορία σπόρων δημητριακών προς σπορά (οδηγία 66/402/ΕΟΚ του Συμβουλίου), την εμπορία των σπόρων προς σπορά των ελαιούχων και κλωστικών φυτών (οδηγία 69/208/ΕΟΚ του Συμβουλίου) και την εμπορία σπόρων προς σπορά κηπευτικών (οδηγία 70/458/ΕΟΚ του Συμβουλίου)

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδιαίτερα το άρθρο 17 και το πρωτόκολλο 1 σημείο 4, στοιχείο δ),

την πράξη που αναφέρεται στο σημείο 3 του κεφαλαίου ΙΙΙ του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με την εμπορία σπόρων δημητριακών προς σπορά (οδηγία 66/402/ΕΟΚ του Συμβουλίου), και ιδιαίτερα το άρθρο 23α,

την πράξη που αναφέρεται στο σημείο 4 του κεφαλαίου ΙΙΙ του παραρτήματος Ι της συμφωνίας για τον Ευρωπαϊκό Οικονομικό Χώρο όσον αφορά την εμπορία των σπόρων προς σπορά των ελαιούχων και κλωστικών φυτών (οδηγία 69/208/ΕΟΚ του Συμβουλίου), και ιδιαίτερα το άρθρο 22,

την πράξη που αναφέρεται στο σημείο 6 του κεφαλαίου ΙΙΙ του παραρτήματος Ι της συμφωνίας για τον Ευρωπαϊκό Οικονομικό Χώρο όσον αφορά την εμπορία των σπόρων προς σπορά κηπευτικών (οδηγία 70/458/ΕΟΚ του Συμβουλίου), και ιδιαίτερα το άρθρο 42,

τη συμφωνία μεταξύ των κρατών ΕΖΕΣ για τη δημιουργία Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο προσαρμογής της συμφωνίας μεταξύ των κρατών ΕΖΕΣ για τη δημιουργία Εποπτεύουσας Αρχής και Δικαστηρίου, και ιδιαίτερα το άρθρο 5 παράγραφος 2, στοιχείο δ) και το πρωτόκολλο 1, άρθρο 1, στοιχείο γ),

την αίτηση που υπεβλήθη από την Ισλανδία,

Εκτιμώντας:

ότι οι σπόροι προς σπορά όρυζας, φαλάριδος, σόργου του Σουδάν, σκληρού σίτου, όλυρας, καλαμποκιού εξαιρουμένου του πόπ κόρν και του γλυκού καλαμποκιού, αραχίδας, καννάβεως, κνήκου, σπερμάτων, σόγιας, σπαραγγιού και αγριοαγγινάρας δεν αναπαράγονται κανονικά ούτε κυκλοφορούν στην αγορά στην Ισλανδία 7

ότι όσο ισχύουν οι συνθήκες, η Ισλανδία απαλλάσσεται από την υποχρέωση να εφαρμόζει τις διατάξεις των προαναφερόμενων πράξεων για τα εν λόγω είδη 7

ότι αυτή η απαλλαγή χορηγείται υπό την επιφύλαξη της εμπορίας στην Ισλανδία σπόρων προς σπορά που παράγονται, σύμφωνα με αυτές τις πράξεις, σε κάποιο άλλο συμβαλλόμενο μέρος της συμφωνίας για τον ΕΟΧ 7

ότι τα μέτρα που προβλέπονται από την παρούσα απόφαση συμφωνούν με τη γνώμη της επιτροπής φυτών και ζωοτροφών της ΕΖΕΣ η οποία συνεπικουρεί την Εποπτεύουσα Αρχή ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Η Ισλανδία απαλλάσσεται από την υποχρέωση να εφαρμόζει:

1. 1.1. Την πράξη που αναφέρεται στο σημείο 3 του κεφαλαίου ΙΙΙ του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με την εμπορία σπόρων δημητριακών προς σπορά (οδηγία 66/402/ΕΟΚ του Συμβουλίου), εξαιρουμένων των διατάξεων του άρθρου 14 παράγραφος 1, στα ακόλουθα είδη:

>ΘΕΣΗ ΠΗΝΑΚΑ>

1.2. Την πράξη που αναφέρεται στο σημείο 4 του κεφαλαίου ΙΙΙ του παραρτήματος Ι της συμφωνίας για τον Ευρωπαϊκό Οικονομικό Χώρο όσον αφορά την εμπορία των σπόρων προς σπορά των ελαιούχων και κλωστικών φυτών (οδηγία 69/208/ΕΟΚ του Συμβουλίου), εξαιρουμένων των διατάξεων του άρθρου 13 παράγραφος 1, στα ακόλουθα είδη:

>ΘΕΣΗ ΠΗΝΑΚΑ>

1.3. Την πράξη που αναφέρεται στο σημείο 6 του κεφαλαίου ΙΙΙ του παραρτήματος Ι της συμφωνίας για τον Ευρωπαϊκό Οικονομικό Χώρο όσον αφορά την εμπορία σπόρων προς σπορά κηπευτικών (οδηγία 70/458/ΕΟΚ του Συμβουλίου), εξαιρουμένων των διατάξεων του άρθρου 16 παράγραφος 1 και του άρθρου 30 παράγραφος 1, στα ακόλουθα είδη:

>ΘΕΣΗ ΠΗΝΑΚΑ>

2. Η παρούσα απόφαση αρχίζει να ισχύει την 1η Μαΐου 1998.

3. Η παρούσα απόφαση απευθύνεται στην Ισλανδία.

4. Το κείμενο της παρούσας απόφασης στην αγγλική είναι το μόνο αυθεντικό.

Βρυξέλλες, 2 Απριλίου 1998.

Για την Εποπτεύουσα Αρχή της ΕΖΕΣ

Hannes HAFSTEIN

Μέλος